AYMAR ARUSATA
Janïr utt'askasa
Kunapachati San Gabriel Radiox utt'asiwaykatayna ukjapachatpachaxa, anqa markat jutir Tatakuranakax markachirinakamp kastill
arut jan aruskipañ atisaxa, aymar aru tapiw wakichäwinakan wayrampi chikt'at mistsupxatayna.
Upachataw Radiox wali ch'amampi aymar aru nayrataqatar sarxaruyatayna ukjamaraki wakichäwinakapas aymar arut arsutäñapataki.
Uka amtäwisti juk'ampiw aymar saräwi jach'añchayarakitayna.
San Gabriel Radio taypi Aymar aru jach'añchayäwi, amtthapïwi, arsüwi ukjamaraki aymar saräw jach'añchayäwis taqi markachirinakatakix
wali aski amtäwipunïtaynawa.
Chiqansa, aymar arux waranqa waranqa maranakaw tukjatäñapatak yant'apxatayna, ukampis janiw tukjañ atipkataynati. Ukat Imperio
incaico pachanakanxa, arunak mayachthapiñ amtawayapxarakitayna; ukjamarus Época colonial, Republicana uka pachanakanxa, aymar
arux chhaqtayañpun munapxatayna, ukjamarus janirakikiw atiwayapkataynati.
Bolivia markasanxa, Waranqa llätunk patak paqalqtunka marat aksaruw aymar aru, qhichwa aru ukat kawkïr arunakati markasan utjki
lenguas nativas uñt'atanakax yäqatäxatayna. Ukataw San Gabriel Radiox aymar aru wali ch'amamp nayraqatar irptawayi,
jichhürunakkamas jach'añchañchayatakïskiwa.
Ukatawa, Departamento de Lengua Aymara uks Radyu p'iqinchirix utt'awayatayna, ukjamat aymar aru juk'amp yatxatañataki,
jach'añchayañataki ukjamaraki arsüwituqinsa yäpar art'atäñapataki, qilqäwituqinsa ukapachparaki. Ukampirusa, Radio taypi
wali jayanakar purt'asina, markachirinakarus p'axtayaña, aymar aru jan armasipxañapataki, jan phinq'asipxañapatakisa; jan
ukasti juk'amp yatintapxañanakasataki.
Jichhürunakanxa, Departamento de Lengua Aymara, wali ch'amampiw nayraqatar iranqäwinakamp sarantaski, jan aymar aru arsuri wayna
tawaqunakaru, jila kullakanakar aymar aru yaticht'asina, ukjamaraki aymar aru thakhi uñt'ayasinsa. Ukat pankanakas yatiqañatak
aymarat qilqt'atarakiwa..
AMTÄWINAKAPA
Jach'a amta
Aymar aru wali jaya mar aru nayraqatar wali ch'amamp jan chhaqhañapatak jach'añchayaña, markachirinakar yatichawi-yatiqäwi
taypi yatichaña uñt'ayaña, ukjamaraki aymar saräwinak qawakipaña, ayni, mink'a juk'ampinak amtthapiña, luräwinakasans
qhanstayaña..
Phuqhasir amtanaka
- Aymar arut jan arsurinakar ullañ, qilqañ yatichaña.
- Aymar aru sapürunjam jach'añchayaña.
- Pankanak aymar arut qilqt'aña.
- Taqi markachinakar aymar aru thakhi uñt'ayaña ukjamaraki yatichaña.
ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn